ຈີນເຕືອນ ປະເທດເອເຊຍ ທີ່ເປັນ ພັນທະມິດ ທາງທະຫານ ກັບ ສຫລ
ຈີນ ເຕືອນບັນດາປະເທດເອເຊຍ ທີ່ເປັນພັນທະມິດ ທາງທະຫານ ກັບສະຫະລັດ ທີ່ກອງປະຊຸມສຸດຍອດ CICA ທີ່ນະຄອນຊຽງໄຮ້.
ປະທານປະເທດຈີນ ທ່ານ Xi Jinping ໄດ້ເຕືອນບັນດາ ປະເທດເອເຊຍ ຕໍ່ການສ້າງຕັ້ງ ອັນທີ່ທ່ານເຫັນວ່າ ເປັນ ກຸ່ມພັນທະມິດ ທາງທະຫານ ໃນອັນທີ່ ເບິ່ງກັນວ່າ ແນໃສ່ ບັນດາປະເທດ ທີ່ມີຄວາມສຳພັນໃກ້ຊິດຫລາຍຂຶ້ນໃນ ດ້ານ ປ້ອງກັນປະເທດ ກັບສະຫະລັດ ການໃຫ້ຄວາມເຫັນດັ່ງກ່າວມີຂື້ນໃນວັນພຸດມື້ນີ້ ຢູ່ນະຄອນ Shanghai ທີ່ກອງ ປະຊຸມປະສານງານ ແລະມາດຕະການ ເສີມສ້າງຄວາມໝັ້ນໃຈໃນເຂດເອເຊຍ ຫລື (CICA) ຊຶ່ງ ເປັນກຸ່ມຈັດຕັ້ງຂົງເຂດທີ່ຈີນຫວັງວ່າຈະໃຊ້ຕ້ານອິດທິພົນ ຂອງ ສະຫະລັດນັ້ນ ທ່ານ Xi ເວົ້າວ່າ “ພວກເຮົາຄວນຢຶດໝັ້ນ ໃນຫລັກການພື້ນຖານຂອງຄວາມ ສຳພັນ ນາໆຊາດ ເຊັ່ນ ໃຫ້ການນັບຖື ຕໍ່ເອກກະລາດ ອະທິປະໄຕ ແລະຜືນ ແຜ່ນດິນອັນຄົບ ຖ້ວນຂອງກັນແລະກັນ ຕ່າງກໍບໍ່ເຂົ້າແຊກແຊງໃນກິດຈະການ ພາຍໃນຂອງກັນ ແລະ ກັນ ພວກເຮົາຄວນເຄົາລົບ ຕໍ່ລະບົບການເມືອງ ແລະວິທີການພັດທະນາ ທີ່ປະເທດ ຕ່າງໆເລືອກໃຊ້ດ້ວຍຄວາມພໍໃຈ ພວກເຮົາຄວນນັບຖື ແລະເບິ່ງແຍງ ກ່ຽວກັບຄວາມ ເປັນຫ່ວງໃນດ້ານຄວາມໝັ້ນຄົງຂອງແຕ່ ລະປະເທດຢ່າງມີເຫດຜົນ ມັນເປັນຂໍ້ເສຍກ່ຽວກັບເລື່ອງຄວາມໝັ້ນຄົງຮ່ວມກັນ ຂອງຂົງເຂດ ຖ້າກຸ່ມພັນທະມິດ ທາງທະຫານ ທີ່ມີຝ່າຍທີສາມເຂົ້າຮ່ວມນຳ ພວມ ເຂັ້ມແຂງຂຶ້ນ ເພື່ອນບ້ານຫລາຍໆປະເທດຂອງຈີນ ໄດ້ເພີ້ມການຮ່ວມມືທາງທະຫານ ກັບສະຫະລັດ ເພື່ອເປັນການຕອບໂຕ້ ຕໍ່ອັນທີ່ເຂົາເຈົ້າເຫັນວ່າ ຈີນພວມໃຊ້ກຳລັງເພີ້ມຂຶ້ນແລະຂົ່ມຂູ່ ພວກຕົນ ຢູ່ໃນຫລາຍໆເຂດທີ່ມີການຂັດແຍ້ງໂຕ້ຖຽງກັນ ໂດຍສະເພາະຢ່າງຍິ່ງ ການຂັດແຍ້ງທາງທະເລຂອງ ປັກກິ່ງ ກັບຫວຽດນາມແລະ ຟິລິບ ປີນ ໃນທະເລຈີນໃຕ້ ແລະຍີ່ປຸ່ນ ໃນທະເລຈີນຕາເວັນອອກ ເຮັດໃຫ້ສະ ຖານະການຊຸດ ໂຊມລົງ ໃນໄລຍະສອງສາມເດືອນທີ່ຜ່ານມານີ້ ກຸ່ມ CICA ແມ່ນຮວມທັງຫວຽດນາມ ໃນຂະນະທີ່ຟິລິບປີນ ແລະຍີ່ປຸ່ນ ບໍ່ໄດ້ເປັນສະມາ ຊິກ ກຸ່ມດັ່ງກ່າວແມ່ນບໍ່ໄດ້ຮວມເອົາສະຫະລັດ ໃນຂະນະທີ່ໃຫ້ປະເທດອີຣ່ານ ແລະ ຣັດເຊຍ ເຂົ້າຮ່ວມນຳ